अंबाला : बाजीगर और मोहड़ा मंडी के पास नगर निगम सदर जोन के ठेकेदार द्वारा किराये पर जमीन लेकर डंपिंग ग्राउंड बनाने के विरोध में लोगों ने सोमवार को नन्हेड़ा रोड पर जाम लगा दिया। डोर टू डोर कूड़ा कलेक्शन ठेकेदार की कूड़ा गिराने पहुंची ट्रालियों को भी लोगों ने घेर लिया और कूड़ा नहीं गिराने नहीं दिया गया। लोगों ने कहा कि वह नगर निगम के अफसरों से लेकर स्वास्थ्य मंत्री तक नाले की सफाई करने की गुहार लगा चुके हैं लेकिन उनकी कोई सुनने वाला नहीं है।